12/04/2010 | Administración LocalMunicipal
A Laracha
Anuncio actas de pago e ocupación expropiación urbanística SXEdp en A Xermaña (Caión)

Expediente expropiación urbanística de parcelas afectadas polo sistema xeral de equipamento deportivo en Xermaña- Caión A Xunta de Goberno Local, en sesión extraordinaria do 18 de marzo de 2010, adoptou entre outros, o seguinte acordo: PRIMEIRO.- Estimar a alegación co número de rexistro de entrada 968 do 23 de febreiro de 2010, presentada por Witold Voss Sillagana, reclamando a afectación de toda a parcela 450, propoñendo valorar a superficie que reflexa a ficha catastral e aplicar o uso de prado as dúas parcelas. MOTIVOS: 1. En canto a superficie afectada na parcela 450 estímase e valorase a superficie de 276,00 m² que se reflexa na ficha catastral.2. En canto ao prezo estímase: segundo os artigos 21, 22, 23 e 28 do Texto Refundido da Lei do solo (Real decreto lexislativo 2/2008, de 20 de xuño), para a valoración do Solo Rústico débese empregar o denominado Método de Capitalización de Rendas segundo o estado no momento ao que deba de entenderse referida a valoración e faise referencia referencia aos usos inscritos nos rexistro oficiais (catastro) por ser mais ventaxoso este criterio para os afectados, razón pola que se acordar valorar as parcelas 450 e 453 a prado a 3,36 euros/m². SEGUNDO.- Desestimar as alegacións cos números de rexistro de entrada que se dirán e polos motivos e cos efectos que se sinalan en cada caso: - Número de rexistro 1214 do 8 de marzo de 2010, presentada por María del Carmen Cambón Viña, reclamando que se considere a parcela 459 do polígono 172 como labradío, amosado a desconformidade coa valoración. A valoración que propón basease na valoración da Consellería de Facenda engadindolle o 5 % do premio de afección, resultando un valor total de 12.897,20 euros; demanda ademais que se considere finca a labradío, en base no título da propiedade en escritura pública de adxudicación de herdanza. MOTIVOS: 1. En canto ao prezo desestímase: segundo os artigos 21, 22, 23 e 28 do Texto Refundido da Lei do solo (Real decreto lexislativo 2/2008, de 20 de xuño), para a valoración do Solo Rústico débese empregar o denominado Método de Capitalización de Rendas, segundo o estado no momento ao que deba entenderse referida a valoración. A valoración aportada pola titular en base ás fichas da Consellería de Facenda da Xunta de Galicia, conforme ao art.90 da Lei 58/2003, de 17 de decembro, ten validez tributaria a efectos dos tributos que xestione dita administración non sendo aplicable en valoracións para procesos de expropiación para os que se utilizará o Texto Refundido da Lei do Solo aprobado por Real decreto lexislativo 2/2008, de 20 de xuño.2. En canto ao estado en que se atopa a parcela 459: os terreos taxaranse segundo o estado no momento ao que deba de entenderse referida a valoración e, na data de visita ao campo pode apreciarse que se atopa en estado silvestre, incultas, infestadas de silvas e fentos,.; non obstante, a situación pode ser transitoria dun determinado ano, polo que se fai referencia aos usos inscritos nos rexistro oficiais (catastro) para proceder a valorar os bens afectados por ser mais ventaxoso este criterio para os afectados, razón pola que se acordar valorar a parcela a prado a 3,36 euros/m² pero non é posible a valoración como labradío. - Número de rexistro 1253 do 9 de marzo de 2010, presentada por German Diego Aurentino Turrado Halligan en representación de “Mármoles Gumersindo Rey, S. A.”, reclamando que se considere a diferenza de superficie das parcelas 277 e 454, dado que no expediente de expropiación ambas fincas comprenden unha superficie de 2057,00 m²; e a titularidade en base aos seus documentos fai referencia a seis parcelas que describe en só unha, de 4189,00 m², amosado ademais a desconformidade coa valoración. A valoración que propón basease na valoración da Consellería de Facenda engadindolle o 5 % do premio de afección, resultando un valor total de 220.751,79 euros. MOTIVOS: 1. En canto ao prezo desestímase: segundo os artigos 21, 22, 23 e 28 do Texto Refundido da Lei do solo (Real decreto lexislativo 2/2008, de 20 de xuño), para a valoración do Solo Rústico débese empregar o denominado Método de Capitalización de Rendas, segundo o estado no momento ao que deba entenderse referida a valoración. A valoración aportada polo titular en base ás fichas da Consellería de Facenda da Xunta de Galicia, conforme ao art.90 da Lei 58/2003, de 17 de decembro, ten validez tributaria a efectos dos tributos que xestione dita administración non sendo aplicable en valoracións para procesos de expropiación para os que se utilizará o Texto Refundido da Lei do Solo aprobado por Real decreto lexislativo 2/2008, de 20 de xuño.2. A superficie afectada polo expediente de expropiación corresponde coa delimitada polo sistema xeral de equipamentos deportivos da acción SGE-5 do catálogo de accións do Plan Xeral de Ordenación Municipal, sendo a superficie total da acción 10.200,00 m²; a área comprendida entre as parcelas 455, 460 e 465 do polígono 172, a estrada Caión-Arteixo, a pista de acceso ao polideportivo e o camiño de terra existente, corresponde coas parcelas cos nº 277 e 454 é ten a superficie de 2057,00 m². 3. En canto ao estado en que se atopan as parcelas: os terreos taxaranse segundo o estado no momento ao que deba de entenderse referida a valoración e, na data de visita ao campo pode apreciarse que se atopan con gran presencia de matorral; non obstante, a situación pode ser transitoria dun determinado ano, polo que se fai referencia aos usos inscritos nos rexistro oficiais (catastro) para proceder a valorar os bens afectados por ser mais ventaxoso este criterio para os afectados, razón pola que se acordar valorar a parcela a matorral a 1,21 euros/m² - Número de rexistro 1276 do 11 de marzo de 2.010, presentada por Carmen Carracedo Naya, reclamando: maior valoración para a parcela 465 do polígono 172 da súa propiedade, amosando a súa desconformidade coa valoración en base a descrición catastral que aporta, engadindo que a finca linda coa estrada xeral e está próxima ao núcleo de Xermaña e o cambio a uso urbanizable parece mais factible, e maior valoración da masa forestal dos cen pinos de uns 6 a 10 anos. A valoración que propón é a de incremento de polo menos a valor de labradío en vez de monte baixo que propón o proxecto de expropiación, para os pinos demanda 50 euros/unidade. MOTIVOS: 1. En canto ao prezo desestímase: segundo os artigos 21, 22, 23 e 28 do Texto Refundido da Lei do solo (Real decreto lexislativo 2/2008, de 20 de xuño), para a valoración do Solo Rústico débese empregar o denominado Método de Capitalización de Rendas. Na actualidade a parcela está dedicada á producción forestal, xa que presenta pinos, co cal non é unha parcela dedicada a labradío por producirse un proceso de forestación; non obstante, as valoracións poden referenciarse aos usos inscritros nos rexistros oficiais (catastro) por ser mais ventaxoso este criterio para os afectados, razón pola que se acorda valorar a finca a prado a 3,36 euros/m² pero non é posible a valoración como labradío.2. En canto a clasificación do solo, desestímase: a parcela ten unha clasificación de solo rústico de protección natural e segundo os artigos 21, 22, 23 e 28 do Texto Refundido da Lei do solo (Real decreto lexislativo 2/2008, de 20 de xuño), para a valoración do Solo Rústico débese empregar o denominado Método de Capitalización de Rendas, sinalando o art.23.1 que “o valor do solo rural así obtido poderá ser corrixido a alza ata un máximo do dobre en función de factores obxectivos de localización, como á accesibilidade a núcleos de poboación.”, posibilidade de corrección que xa tivo en conta ao redactar as follas de aprecio (factor Kl dos criterios de cálculo do prezo). 3. En canto á valoración da plantación de pinos de crecemento axeitado á súa idade (6-7 anos) na que, posto que se trata de plantas xoves e que presentan baixo valor madeirable repercútense todos os custos da repoboación forestal, polo que o valor final da masa forestal defínese polos custos de repoboación existente ata o momento máis o valor da madeira (leña), resultando un valor que se estima en 0,30 euros/m². TERCEIRO.- Notifica-lo presente acordo aos interesados titulares de bens e dereitos que figuran a continuación, conferíndolles un prazo de dez días, durante os que deberán presentar certificacións rexistrais e demais documentos que acrediten a titularidade dos bens e dereitos afectados, advertindo de que o pago unicamente se realizará a favor dos titulares rexistrais do dominio, ou no suposto de fincas que non figuren inscritas, co titular segundo os títulos xustificativos do seu dereito completados con certificacións negativas do Rexistro da Propiedade; no resto de casos, procederase a consignar na Caixa Xeral de Depósitos o importe dos prezos xustos das fincas: CUARTO.- Entender aceptada a valoración e determinado o prezo xusto definitivamente e de conformidade dos interesados que non formularon oposición no prazo de vinte días sinalado. QUINTO.- Publicar o presente acordo no BOP co fin de que xurda os efectos previstos no artigo 59.5 da Lei 30/1992, do 26 de novembro, de Réxime Xurídico das Administracións Públicas e Procedemento Administrativo Común, para aqueles interesados aos que non poida serlle practicada a correspondente notificación. SEXTO.- Notificar aos interesados que a data na que se procederá a levantar as actas de pago/consignación do prezo e actas de ocupación dos terreos será o día 27 de abril de 2010 ás 10:00 horas na Casa Reitoral de Caión (oficina de información turística e centro da terceira idade). SÉTIMO.- Notificar o presente acordo ao Ministerio Fiscal aos efectos do art.5 da Lei de Expropiación Forzosa. A Laracha, 31 de marzo de 2010 O alcalde José Manuel López Varela